Z A P I S N I K

sa 17. sjednice Upravnog vijeća Pučkog otvorenog učilišta Samobor održane 31.5.2023. s početkom u 19:00 sati u prostoru POU Samobor.

Nazočni članovi: Tihana Matijaščić, Alen Polo, Nikolina Šimunović

Ostali nazočni: ravnateljica POU Samobor, zapisničarka, sindikalna povjerenica

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te su jednoglasno prihvatili predloženi

DNEVNI RED

1. Verifikacija zapisnika s prethodne sjednice
2. Prijedlog novog Statuta
3. Odluka o raspodjeli rezultata za 2022. godinu
4. Prijedlog I. izmjene Financijskog plana POU Samobor za 2023. godinu
5. Razno

Ad 1.

Članovi Upravnog vijeća jednoglasno prihvaćaju Zapisnik s 16. sjednice UV-a u tekstu datom za sjednicu.

Ad 2.

Ravnateljica obavještava članove UV-a da smo od Upravnog odjela za društvene djelatnosti dobili mailom suglasnost da UV-e donese prijedlog Statuta. Radi novog Zakona o obrazovanju odraslih morali smo u Statut unijeti neke dopune (andragoški voditelj, vanjsko vrednovanje i dr.). Prijedlog ide na sjednicu Gradskog vijeća 14.6., nakon suglasnosti, UV-e donosi Statut.

Nakon pojašnjenja koje su tražili i komentara istih, članovi Upravnog vijeća jednoglasno donose Prijedlog Statuta POU Samobor u tekstu datom za sjednicu.

Ad 3.

Ravnateljica pojašnjava iznose u odluci te kako će se viškovi potrošiti sukladno Pravilniku o mjerilima i načinu korištenja nenamjenskih donacija i vlastitih prihoda POU Samobor.

Članovi UV-a jednoglasno donose Odluku o raspodjeli rezultata za 2022. godinu.

Ad 4.

Prijedlog I. izmjene Financijskog plana POU Samobor za 2023. godinu, sve su naše promjene usvojene.

Članovi UV- jednoglasno donose

Zaključak

Donosi se Prijedlog I. izmjena Financijskog plana POU Samobor za 2023. godinu s projekcijama za 2024. i 2025. godinu s pripadajućim Obrazloženjem, usklađen s Prijedlogom II. Izmjena Proračuna Grada Samobora za razdoblje 2023.-2025. godine.

Ad 5.

Ravnateljica objašnjava UV-u da je POU u rebalansu preraspodijelilo sredstva iz izvora Grad Samobor kako bismo omogućili povećanja iznosa za plaće te time osigurali zapošljavanje nastavnika i voditelja Centra za mlade. Grad nam ipak nije odobrio zapošljavanje, višekratno smo slali upite mailom međutim nismo dobili odgovor. Apelira na članove UV-a da zatraže Grad da čim prije zaposlimo nastavnika.

Predsjednica UV-a odgovara da je od Upravnog odjela za društvene djelatnosti Grada Samobora dobila odgovor da zapošljavanje sada nije na redu.

Ravnateljica dodaje da smo preduvjet ostvarili (osigurali iznos za plaće) a sada čekamo odobrenje za raspisivanje natječaja za zapošljavanje. Grad je odobrio izmjene Financijskog plana ali ne i zapošljavanje. Isto tako smo predvidjeli sredstva za najam učionica (autobusni kolodvor, Mali tehnopolis).

Predsjednica postavlja pitanje o prostoru koji koristi OŠ B. Tonija u Centru za mlade.

Ravnateljica iznosi da joj se nitko nije povratno javio na postavljeno pitanje. Kada završi nastava, POU prestaje sa svim aktivnostima vezanim uz taj prostor (čišćenje, održavanje) a čiji ja najmoprimac OŠ B. Tonija.

Obavijestila je mailom Grad da se treba sanirati fasada zgrade na Trgu Matice hrvatske 3, nitko joj nije odgovorio.

Predsjednica UV-a iznosi da će pokušati naći način da se zaposli nastavnik.

Ravnateljica dalje iznosi da smo napisali novi Pravilnik o radu usklađen sa Zakonom o radu. Isti se, sukladno ZOR-u, mora donijeti do 30.6. Sindikalna podružnica POU dala je svoje primjedbe koje ćemo unijeti u tekst. Tekst će poslati članovima vijeća do kraja tjedna. Nema razlika u materijalnim pravima. Dodali smo tri stvari koje ostale ustanove i vrtići imaju bolje nego mi: otpremnina za odlazak u mirovinu 15 osnovica (do sada smo imali 10), plaća pripravnika 85% plaće radnog mjesta (do sada smo imali 75%), stimulacija za rezultate rada do 30% (do sada smo imali 20%). Sindikat nije inzistirao da se ovim Pravilnikom o radu traži i povećanje koeficijenata za obračun plaća. Sindikat je izrazio neslaganje s visinom koeficijenata i traže da se u sljedećim izmjenama pravilnika to ima na umu.

Što se tiče nabave novog automobila, u fazi smo potpisivanja dokumentacije. Svi programi teku normalno, lipanj je prepun događanja (plesne produkcije, ISPF, Vrazova Ljubica i dr.).

Članovi UV-a primili su na znanje dane informacije.

Članovi UV-a odmah su dogovorili termin sljedeće sjednice, 27.6. u 16:15 sati.

Više nije bilo pitanja te predsjednica zaključuje sjednicu u 20:00 sati.